PREDMET: O b r a z l o ž e nj e prijedloga Odluke o privremenoj zabrani izvođenja građevinskih radova u 2027. godini
Člankom 90. stavak 1. Zakona o gradnji („Narodne novine“ broj 155/25) propisano je sljedeće:
„Predstavničko tijelo jedinice lokalne samouprave po prethodno pribavljenom mišljenju turističke zajednice općine, odnosno grada, može odlukom za određene vrste građevina, na određenim područjima, odrediti razdoblje iduće kalendarske godine i vrijeme koje ne može biti dulje od 60 kalendarskih dana u kojem se ne mogu izvoditi zemljani radovi i radovi na izgradnji konstrukcije građevine.“
[bookmark: _Hlk526407670]Dakle, prilikom donošenja odluke o privremenoj zabrani izvođenja građevinskih radova potrebno je (1.) odrediti vrste građevina, (2.) područje na kojem se zabrana primjenjuje te (3.) razdoblje iduće kalendarske godine koje ne može biti duže od 60 kalendarskih dana u kojem se privremeno zabranjuju zemljani radovi i radovi na izgradnji konstrukcije građevine te vrijeme u kojem se zabrana primjenjuje. 
(1.) vrste građevina

Zakonom o gradnji (Narodne novine broj 155/25) građevine su kategorizirane u sljedeće:
· manje složene zgrade – zgrade stambene namjene koje se sastoje od najviše dva stana i čija građevinska (bruto) površina ne prelazi 400 m2 i zgrada poljoprivredne namjene čija građevinska (bruto) površina ne prelazi 600 m2
· višestambene zgrade – zgrada stambene namjene koja se sastoji od tri ili više stambenih jedinica od čega 20% njezine građevinske (bruto) površine može biti poslovne namjene
· ostale građevine – uključuje sve vrste građevina koje nisu razvrstane u prethodne kategorije, a za koje se izdaje građevinska dozvola pr. hoteli, poslovne zgrade, trgovački centri, garaže, parkirališta, zgrade javne i društvene namjene, zgrade složene konstrukcije i dr.
Obzirom na navedeno, predlaže se zabraniti izvođenje zemljanih i radova na izgradnji konstrukcije na svim građevinama, osim manje složenim zgradama poljoprivredne namjene čija građevinska (bruto) površina ne prelazi 600 m2.
(2.) područje na kojem se primjenjuje zabrana izvođenja zemljanih radova i radova na izgradnji konstrukcije građevine
Privremena zabrana izvođenja zemljanih radova i radova na izgradnji konstrukcije građevine odnosi se na područje unutar granica građevinskog područja naselja prikazana u grafičkom dijelu Prostornog plana uređenja općine Podstrana te naselje Gornja Podstrana.
Obzirom na navedeno, zabrana izvođenja zemljanih i radova na izgradnji konstrukcije građevine moguća je unutar i izvan granica građevinskog područja naselja za građevine koje su izuzete iz zabrane izvođenja radova (manje složene zgrade poljoprivredne namjene čija građevinska (bruto) površina ne prelazi 600 m2).
(3.) razdoblje kalendarske godine u kojem se privremeno zabranjuju zemljani radovi i radovi na izgradnji konstrukcije građevine te vrijeme zabrane
Privremena zabrana izvođenja zemljanih radova i radova na izgradnji konstrukcije građevina  određuje se u trajanju od 60 kalendarskih dana, počev od 01. srpnja 2027. godine do 29. kolovoza 2027. godine.

Vrijeme zabrane izvođenja navedenih radova u periodu od 01. srpnja do 29. kolovoza 2027. godine određuje se od 00:00 do 24:00 sata, a u preostalom dijelu godine svakim radnim danom u vremenu od 22:00 do 07:00 sati te nedjeljom, blagdanom i državnim praznikom od 0:00 h do 24:00 h.

Člankom 90. stavak 2. Zakona o gradnji („Narodne novine“ broj 155/25) taksativno su navedeni slučajevi u kojima se privremena zabrana izvođenja građevinskih radova ne primjenjuje, a to su:
· građevine odnosno radovi za čije je građenje odnosno izvođenje utvrđen interes RH
· uklanjanje građevina na temelju rješenja građevinske inspekcije ili odluke drugog tijela državne vlasti
· građenje građevina odnosno izvođenje radova u godini u kojoj je odluka stupila na snagu
Obzirom da je Zakon jasan u pogledu izuzetaka od primjene odluke o privremenoj zabrani radova, isti se nisu posebno uvrštavali u prijedlog Odluke.
Nadzor nad primjenom ove Odluke provodit će pomorsko-komunalno redarstvo Općine Podstrana uz odgovarajuću primjenu odredbi Zakona o građevinskoj inspekciji.
Na prijedlog Odluke zatraženo je mišljenje Turističke zajednice Općine Podstrana.











[bookmark: _Hlk84334420]Na temelju članka 90. Zakona o gradnji ("Narodne novine", broj 155/25) i članka 30. Statuta Općine Podstrana (“Službeni glasnik Općine Podstrana” broj 07/21, 21/21, 04/23, 12/25), po prethodno pribavljenom mišljenju Turističke zajednice Općine Podstrana od _________ 2026. godine, Općinsko vijeće Općine Podstrana na ____. sjednici održanoj dana _________ 2026. godine, donosi 

ODLUKU
o privremenoj zabrani izvođenja građevinskih radova 
u 2027. godini

Članak 1.
Ovom Odlukom određuje se privremena zabrana izvođenja radova na području Općine Podstrana u 2027. godini na način da se određuju vrste građevina na koje se zabrana odnosi, područje zabrane, razdoblje kalendarske godine i vrijeme u kojem se ne mogu izvoditi zemljani radovi i radovi na izgradnji konstrukcije građevine te nadzor nad primjenom ove Odluke.
 
Članak 2.
Privremena zabrana izvođenja radova u 2027. godini odnosi se na zemljane radove i radove na izgradnji konstrukcije građevine.


Članak 3.
Građevine na koje se sukladno ovoj Odluci odnosi zabrana radova su sljedeće građevine razvrstane u skupine i to:
· zgrade stambene namjene koje se sastoje od najviše dva stana čija građevinska bruto površina ne prelazi 400 m2, 
· višestambene zgrade,
· ostale građevine. 

Članak 4.
Privremena zabrana izvođenja radova iz članka 2. na građevinama iz članka 3. ove Odluke određuje se u trajanju od 60 kalendarskih dana, počev od 01. srpnja 2027. godine do 29. kolovoza 2027. godine

Članak 5.
Privremena zabrana izvođenja radova iz članka 2. na građevinama iz članka 3. i u razdoblju iz članka 4. ove Odluke primjenjuje se unutar granica građevinskog područja naselja prikazana u grafičkom dijelu Prostornog plana uređenja općine Podstrana, br. Kartografskog prikaza 4.0 – Građevinska područja naselja u mjerilu 1:5000 (dostupno na poveznici www.podstrana.hr/prostorno-planiranje/prostorni-plan/) te naselje Gornja Podstrana.


Članak 6.
Građevinski radovi iz članka 2. ove Odluke na građevinama iz članka 3. i u kalendarskom razdoblju iz članka 4. ove Odluke zabranjuju se u vremenu od 00:00 do 24:00 sata.



Članak 7.
[bookmark: _Hlk526407992]U ostalim razdobljima kalendarske godine zabranjeno je izvođenje radova iz članka 2. ove Odluke svakim radnim danom u vremenu od 22:00 do 07:00 sati te nedjeljom, blagdanom i državnim praznikom od 0:00 h do 24:00 h. 

Članak 8.
Do dana zabrane izvođenja radova sukladno ovoj Odluci, investitori koji su radi izvođenja građevinskih radova zauzeli javnu površinu, dužni su istu osloboditi od svih stvari i vratiti u prijašnje stanje.

Članak 9.
Nadzor nad provedbom ove Odluke provodi komunalno redarstvo sukladno odredbama zakonskih i podzakonskih propisa.

Članak 10.
Ova Odluka stupa na snagu osmog dana od dana objave u „Službenom glasniku Općine Podstrana“.


[bookmark: _Hlk89154910]KLASA:   		                                               			Predsjednik 
URBROJ:				          				Općinskog vijeća:
Podstrana, ________ 2026.godine                     	                        Darko Juradin




